Kola (polostrov)

Kola alebo Kolský polostrov () je polostrov na severozápade Ruska v Murmanskej oblasti. Tvorí geomorfologický celok Východoeurópskej platformyKrál, V., 1999, Fyzická geografie Europy. Akademie, Praha.

 Geografia a geomorfológia 
Na severe ho obmýva Barentsovo more a na východe a juhu Biele more. Západná hranica polostrova je poludníková zníženina, ktorá sa tiahne od Kolského zálivu údolím rieky Kola cez jazero Imandra a údolím rieky Nivy do Kandalakšského zálivu.

Polostrov zaberá plochu Kusky, T., 2005, Encyclopedia of Earth Science. Facts On File, New York, s. 241, väčšina jeho rozlohy sa nachádza za Polárnym kruhom. Zatiaľ čo severné pobrežie polostrova je strmé, južná časť pobrežia má miernejší povrch. Na západe polostrova, hlbšie do vnútrozemia sa nachádzajú horské masívy Chibiny a Lovozerskyje tundry, dosahujúce nadmorskú výšku . Stredná časť polostrova grjada Keivy má ráz vysočiny s nadmorskou výškou do . Centrálna časť polostrova je významným rozvodím.

 Podnebie 
Vegetácia polostrova má na severovýchode ráz tundry a na juhozápade tajgy. Zimy sú napriek vysokej zemepisnej šírke pomerne teplé, s množstvom snehu. Dôvodom je prínos teplých vôd prúdmi Atlantického oceánu. Letá sú teplé, s dlhým slnečným svitom.

 Geológia 
Geologicky je polostrov súčasťou baltického štítu, archaického kryštalinického masívu. Tvoria ho premenené horniny vysokého a stredného stupňa (hlavne amfibolitová menej granulitová fácia), hlavne mafické a granitické ruly. Častú sú tu diority, tonality, trondhjemity a granodiority.  Nachádzajú sa tu aj páskované železné rudy súboru Keivy a zelenokameňové pásmo, korelovateľné s ofiolitmi severokarelskej zóny baltského štítu.

 Zaujímavosti 
Na polostrove, 10 km od města Zapoljarnyj v Murmanskej oblasti sa nachádza Kolský vrt. Svojou hĺbkou 12 261m je zapísaný do Guinessovy knihy rekordov ako najhlbší vrt na svete.

 Referencie 

 Iné projekty 

Kategória:Polostrovy Európy
Kategória:Polostrovy Ruska
Kategória:Geografia Murmanskej oblasti